Here is a page extracted from Wikipedia that may contain CSS, HTML, and a lot of unformatted text.

Title: Monesterio de Santa María de Santa Fe de Cadret
Content: O monesterio de Santa María de Santa Fe ye un monesterio cisterciense que ye situau en o barrio de Santa Fe d'o termin municipal de Cadret, a uns 9 km de Zaragoza.

Historia 
O monesterio estió fundau en 1341 per Miguel Pérez Zapata y la suya comunidat que procedeban d'o monesterio de Fuent Clara, en Alcoleya de Cinca (comarca d'a Cinca Meya), que abandonoron a causa d'o bandolerismo d'ixa zona.

En 1443 l'abat se convierte en o sinyor de Cadret y Cuart de la Uerba.

L'actual ilesia estió devantada dentre 1774 y 1788 per un disciplo de Ventura Rodríguez.

O 16 de chunyo de 1808, en o primer Setio de Zaragoza, as tropas francesas entroron a talega e incendioron o monesterio, matando a cuantos monches y furtando diverso cabal. Per atra parti, mientres que lo segundo Setio las tropas francesas lo usoron como cuartel de caballería. 
Dimpués d'a Guerra d'o Francés, os monches tornoron enta Santa Fe y intentoron repolindar a situación. En 1835, con a desamortización de Mendizábal, o monesterio estió abandonau.

A suya ilesia y puerta prencipal estioron declaraus Molimento Nacional o 20 d'abril de 1979, manimenos o monesterio contina en mans particulars y en grau estau de degradación.

Cadret
Fe